
HOTĂRÂRE

cu privire la aprobarea modelului

Declaraţiei privind absenţa incompatibilităţilor

cu statutul de membru al Consiliului de Observatori

În conformitate cu prevederile art.56 alin.(6) din Codul audiovizualului al Republicii Moldova şi în baza p.6, p.43 lit.e) din Regulamentul Consiliului de Observatori al Instituţiei Publice Naţionale a Audiovizualului Compania "Teleradio-Moldova", aprobat prin Hotărîrea Consiliului de Observatori nr.1/3 din 09.02.2007, Consiliul de Observatori
HOTĂRĂŞTE:
1. Se aprobă modelul Declaraţiei privind absenţa incompatibilităţilor cu statutul de membru al Consiliului de Observatori (se anexează).
2. Anexa Declaraţia privind absenţa incompatibilităţilor cu statutul de membru al Consiliului de Observatori este parte integrantă a prezentei hotărâri.

3. Membrii Consiliului de Observatori vor semna Declaraţia privind absenţa incompatibilităţilor cu statutul de membru al Consiliului de Observatori în şedinţa din 15 ianuarie 2010 sau la şedinţa următoare.
4. Prezenta decizie intră în vigoare în ziua adoptării.
Prezenta hotărâre a fost adoptată cu votul a 8 membri ai Consiliului de Observatori.
Preşedintele

Consiliului de Observatori                                                       Eugeniu Rîbca
Secretarul

Consiliului de Observatori                                                      Viorica Bogatu
Anexa
DECLARAŢIE

PRIVIND ABSENŢA INCOMPATIBILITĂŢILOR
CU STATUTUL DE MEMBRU

AL CONSILIULUI DE OBSERVATORI
Subsemnatul/subsemnata, __________________________, în conformitate cu prevederile art.56 alin.(6), art.57 alin.(2) din Codul audiovizualului al Republicii Moldova şi p.6 din Regulamentul Consiliului de Observatori al Instituţiei Publice Naţionale a Audiovizualului Compania "Teleradio-Moldova", aprobat prin Hotărîrea Consiliului de Observatori nr.1/3 din 09.02.2007, declar că:
· nu deţin (direct sau indirect) acţiuni sau părţi ale fondului statutar al societăţilor comerciale, ce au activităţi în domenii care s-ar afla în conflict de interese cu calitatea de membru al Consiliului de Observatori;

· nu deţin statutul de salariat al Companiei;

· nu deţin calitatea de membru de partid.

_________________                                                        _________________

         Data semnării                                                                                                                                                Semnătura
MD–2028, Republica Moldova, Chişinău, str. Mioriţa, 1	(  73-95-45

